CELEX: 62016CN0322
Language: lv
Date: 2016-06-07 00:00:00
Title: Lieta C-322/16: Lūgums sniegt prejudiciālu nolēmumu, ko 2016. gada 7. jūnijā iesniedza Consiglio di Stato (Itālija) – Global Starnet Ltd/Ministero dell’Economia e delle Finanze, Amministrazione Autonoma Monopoli di Stato

19.9.2016   
            
            
               LV
            
            
               Eiropas Savienības Oficiālais Vēstnesis
            
            
               C 343/24
            
         Lūgums sniegt prejudiciālu nolēmumu, ko 2016. gada 7. jūnijā iesniedza Consiglio di Stato (Itālija) – Global Starnet Ltd/Ministero dell’Economia e delle Finanze, Amministrazione Autonoma Monopoli di Stato
   
   (Lieta C-322/16)
   (2016/C 343/37)
   Tiesvedības valoda – itāļu
   
      Iesniedzējtiesa
   
   
      Consiglio di Stato
   
   
      Pamatlietas puses
   
   
      Apelācijas sūdzības iesniedzēja: Global Starnet Ltd
   
   
      Pārējie lietas dalībnieki: Ministero dell’Economia e delle Finanze, Amministrazione Autonoma Monopoli di Stato
   
   
      Prejudiciālie jautājumi
   
   
            
               1)
            
            
               Galvenokārt: vai LESD 267. panta trešā daļa var tikt interpretēta tādējādi, ka pēdējās instances tiesai nav beznosacījuma pienākuma vērsties Tiesā ar prejudiciālu jautājumu par Savienības tiesību interpretāciju, ja attiecīgās tiesvedības gaitā Corte costituzionale [Konstitucionālā tiesa] jau ir izvērtējusi valsts tiesiskā regulējuma atbilstību Konstitūcijai, izmantojot būtībā tos pašus normatīvos kritērijus, kurus tiek lūgts interpretēt Tiesai, pat ja formāli tie atšķiras, jo ir noteikti Konstitūcijas, nevis Eiropas Līgumu normās?
            
         
            
               2)
            
            
               Pakārtoti gadījumā, ja Tiesa uz pirmo jautājumu par LESD 267. panta trešās daļas interpretāciju atbildētu tādējādi, ka prejudiciāls nolēmums ir jālūdz obligāti: vai normas un principi, kas ietverti LESD 26. pantā “Iekšējais tirgus”, 49. pantā “Tiesības veikt uzņēmējdarbību”, 56. pantā “Pakalpojumu sniegšanas brīvība”, 63. pantā “Kapitāla aprites brīvība” un Eiropas Savienības Pamattiesību hartas 16. pantā “Darījumdarbības brīvība”, kā arī tiesiskās paļāvības vispārējais tiesību princips (kas “ir viens no Savienības pamatprincipiem”, kā Tiesa ir nospriedusi 2013. gada 14. marta spriedumā lietā Agrargenossenschaft Neuzelle, C-545/11, EU:C:2013:169) liedz pieņemt un piemērot tādu valsts tiesisko regulējumu (Likuma Nr. 220/2010 1. panta 78. punkta b) apakšpunkta 4., 8., 9., 17., 23., 25. daļa), ar kuru attiecībā arī uz tiesību subjektiem, kuri jau ir saņēmuši licenci likumā atļauto azartspēļu pārvaldībai tiešsaistē, ir apstiprinātas jaunas prasības un jauni pienākumi, papildinot jau spēkā esošo vienošanos (un neparedzot pakāpeniskas pielāgošanās termiņu)?